Qozog‘istonning Oqmola viloyatida 3 kishi muzlab qolib, vafot etdi

Qozog‘istonning Oqmola viloyatida ilk sovuq kunlarda uch kishi muzlab qolib, vafot etdi, deb yozadi “Kazinform”.

Oqmola IIB matbuot xizmati rahbari Gulnar Pinchukning ma’lum qilishicha, 20-yanvar 15:50 da navbatchi qismga yo‘l yoqasidagi ariqdan 30—40 yoshlardagi erkakning jasadi topilganligi xabar qilingan. U 1980-yilda tug‘ilgan, muqaddam sudlangan fuqaro ekanligi aniqlangan.
21-yanvar kuni 1967-yilda tug‘ilgan ayolning jasadi topilgan. Shu kunning o‘zida Damsa qishlog‘ining 63 yoshli fuqarosi halok bo‘lganligi ma’lum bo‘ldi.
Politsiya so‘zlariga ko‘ra, halok bo‘lganlarning barchasi hayotligida spirtli ichimliklarni ko‘p iste’mol qilgan. Sud-tibbiy ekspertiza tayinlangan. O‘lim holatlarining dastlabki sababi — organizmning haddan tashqari sovib ketishi.